b'\n_START_ARTICLE_\nAnton Hribar (1864)\n_START_SECTION_\n\xc5\xbdivljenje in delo\n_START_PARAGRAPH_\nObiskoval je gimnazijo v Novem mestu in bogoslovje v Ljubljani. V duhovnika je bil posve\xc4\x8den leta 1891. Kot kaplan je slu\xc5\xbeboval, v Vinici, Ko\xc5\xa1ani, Dobrovi, Smledniku in Polhovem Gradcu. Kot \xc5\xbeupnik pa na Gorah pri Idriji, v \xc5\xa0entgotardu in od leta 1913 do svoje smrti v Zalem Logu. Leta 1941 je bil izgnan na Hrva\xc5\xa1ko, kasneje se je vrnil v rojstni kraj in tam pre\xc5\xbeivel ve\xc4\x8dino vojne. V Zali Log se je vrnil avgusta leta 1945._NEWLINE_Pisal je predvsem pripovedne pesmi, ki jih je objavljal v Domu in svetu in Koledarju Mohorjeve dru\xc5\xbebe. Napisal je eno najdalj\xc5\xa1ih slovenskih epskih pesnitev z naslovom Knez Ljudevit v katero je bogato vklju\xc4\x8dil slovansko mitologijo.'